Health IT Conference
2023-10-17 08:00 - 2023-10-18 17:00 (Europe/Athens) | Εθνικό Ίδρυμα Ερευνών (Αίθουσα Λεωνίδας Ζέρβας), Greece
Ο Ψηφιακός Μετασχηματισμός στην εποχή του EHDS

Το ετήσιο διήμερο συνέδριο-θεσμός στα θέματα χάραξης και ανάλυσης της ψηφιακής στρατηγικής στη Υγεία θα πραγματοποιηθεί για 6η συνεχόμενη χρονιά, στις 17 & 18 Οκτωβρίου 2023. Το συνέδριο κάθε χρόνο αποτελεί σημείο συνάντησης για περισσότερους από 450 συνέδρους από τον χώρο της Υγείας, ενώ στελέχη Πληροφορικής Νοσοκομείων, φορείς υγείας της χώρας, Διοικητές Νοσοκομείων και ΥΠΕ, εκπρόσωποι του υπουργείου Υγείας, της ΗΔΙΚΑ, του ΕΟΠΥΥ, επαγγελματίες υγείας, εκπρόσωποι εταιρειών του ιδιωτικού τομέα, μέλη ερευνητικών ιδρυμάτων, καθώς και Ακαδημαϊκοί, συμμετέχουν σε έναν εποικοδομητικό διάλογο για τον Ψηφιακό Ανασχηματισμό του συστήματος υγείας.
H ανάγκη για την ενίσχυση του συστήματος υγείας στο σύνολο του, για ψηφιακή αναμόρφωση των παρεχόμενων υπηρεσιών, για χρήση καινοτόμων τεχνολογιών και για την παροχή διασυνδεμένων και διαλειτουργικών εφαρμογών ψηφιακής υγείας είναι πιο έντονη από ποτέ. H Ελλάδα βρίσκεται μπροστά σε μια μοναδική ευκαιρία, με τον Ευρωπαϊκό Χώρο Δεδομένων για την Υγεία που θα δημιουργήσει ένα οικοσύστημα υγείας με σαφείς κανόνες, κοινά πρότυπα, πρακτικές και υποδομές. Ο Ευρωπαϊκός Χώρος Δεδομένων για την Υγεία θα βοηθήσει την Ελλάδα να μεταμορφώσει τον τρόπο που παρέχεται η υγειονομική περίθαλψη και θα παρέχει το πλαίσιο για τη χρησιμοποίηση των δεδομένων υγείας για την έρευνα, τη δημόσια υγεία και την ανάπτυξη καινοτόμων θεραπειών, θέτοντας τα στην υπηρεσία των πολιτών και της επιστήμης.
